Rikunarita-ORG/Wikinium huggingface dataset:
# United States dollar

**United States dollar**, nai to **American dollar**, United States of America ke sarkari currency hae. Likhe ke time American dollar ke (**$**) chinh ke kaam me laae ke likha jaae hae. Dollar ke USD (U.S. Dollar) ke naam se bhi jaana jaae hae.

US dollar note ke aage waala side
America ke ek dollar note me George Washington ke chaapa hae. Kagaj ke note 1, 2, 5, 10, 20, 50, aur 100 dollar me chhaapa jaae hae.

Dollar coins bhi hae jisme se kuch silver aur kuchh copper hae. Vending machines jaada kar ke dollar coins ke change me de hae, kaahe ki machine ke coin dewe me kaagaj ke currency se aur jaada sahaj rahe hae. Jaada log kagaj ke dollar ke kaam me lawe hae.

Ek American dollar me 100 cents rahe hae. Cent (jiske American log "penny" bhi bole hae) U.S. ke sab se chhota kimat ke coin hae. Aadha-dollar waala coin bhi rahe hae. Coins me hae 50 cents, Quarters (jon ki 25 cents hae), dimes (jon ki ten cents hae), nickels (jon ki five cents hae) aur pennies (jon ki ek cent hae). Sab coins aur kagaj ke paisa me jaana maana Americans ke chaapa hae.

## Bill gallery

* George Washington $1 note ke aage waala side me hae.
* The Great Seal $1 note ke pichhe waala side me hae.
* Thomas Jefferson $2 note ke aage waala side
* The Signing of the Declaration of Independence $2 note ke pichhw waala side me hae
* Abraham Lincoln $5 note ke aage waala side
* The Lincoln Memorial $5 note ke pichhe waal aside
* Alexander Hamilton $10 note ke aage waala side
* The U.S. Treasury Building $10 note ke pichhe waala side
* Andrew Jackson $20 note ke aage waala side
* The White House $20 bill ke pichhe waala side
* Ulysses S. Grant $50 note ke aage waala side
* The U.S. Capitol $50 note ke pichhe waala side
* Benjamin Franklin $100 note ke aage waala side
* Independence Hall $100 note ke pichhe waala side
* Benjamin Franklin 100$ note (2009) ke aage waala side
* Independence Hall $100 bill (2009) ke pichhe waala side

## Duusra websites

* United States dollar (Banknotes) (English) (German)
# Gambia

A map of The Gambia
**The Gambia**, west Africa ke ek des hae . Iske capital city Banjul hae.

Gambia ek patra aur lamba des hae jisske tiin bagal Senegal hae aur Gambia Naddi iske biich me se bahe ke Atlantic Ocean me jaae ke nikle hae.

Gambia ke abaadi 1.85 million hae (2013). Gambia ke log ke **Gambians** bola jaawe hae. Hian pe dher tribe ke log rahe hae jisme se kuchh hae: *Mandinka*, *Fula*, aur *Wolof*.

English ii des ke official bhasa hae, lekin hian ke log aur bhasa me bhi baat kare hae.

jaada Gambians log Islam dharam ke maane hae.